Document ID: 32010D0623

РЕШЕНИЕ НА СЪВЕТА
от 11 октомври 2010 година
за изменение на Решение 1999/70/ЕО относно външните одитори на националните централни банки по отношение на външните одитори на Banca d’Italia
(2010/623/ЕС)
СЪВЕТЪТ НА ЕВРОПЕЙСКИЯ СЪЮЗ,
като взе предвид Протокола за устава на Европейската система на централните банки и на Европейската централна банка, приложен към Договора за Европейския съюз и към Договора за функционирането на Европейския съюз, и по-специално член 27.1 от него,
като взе предвид Препоръка ЕЦБ/2010/11 на Европейската централна банка от 23 август 2010 г. до Съвета на Европейския съюз относно външните одитори на Banca d’Italia (1),
като има предвид, че:
(1)
Отчетите на Европейската централна банка (ЕЦБ) и на националните централни банки от Евросистемата се проверяват от независими външни одитори, препоръчани от Управителния съвет на ЕЦБ и одобрени от Съвета на Европейския съюз.
(2)
Мандатът на сегашните външни одитори на Banca d’Italia изтече след одита за финансовата 2009 година. Поради това е необходимо да се назначат външни одитори за периода, започващ от финансовата 2010 година.
(3)
Banca d’Italia избра PricewaterhouseCoopers SpA за свой външен одитор за финансовите години от 2010 до 2015.
(4)
Управителният съвет на ЕЦБ препоръча назначаването на PricewaterhouseCoopers SpA за външен одитор на Banca d’Italia за финансовите години от 2010 до 2015.
(5)
Целесъобразно е да се спази препоръката на Управителния съвет на ЕЦБ и Решение 1999/70/ЕО (2) да бъде съответно изменено,
ПРИЕ НАСТОЯЩОТО РЕШЕНИЕ:
Член 1
Член 1, параграф 6 от Решение 1999/70/ЕО се заменя със следното:
„6. PricewaterhouseCoopers SpA се одобрява за външен одитор на Banca d’Italia за финансовите години от 2010 до 2015.“
Член 2
Настоящото решение поражда действие в деня на нотифицирането му.
Член 3
Адресат на настоящото решение е Европейската централна банка.
Съставено в Люксембург на 11 октомври 2010 година.

Labels: 2
4
11
9
18